

OPĆINSKI NAČELNIK

KLASA: 024-01/22-01/73

URBROJ:2178-21-02-22-01

Okučani, 14. travnja 2022. godine

Na temelju Programa poticanja poduzetništva na području Općine Okučani („Službeni vjesnik Brodsko – posavske županije“ br. 10/22) i članka 56. Statuta Općine Okučani („Službeni vjesnik Brodsko – posavske županije“ br. 10/09, 4/13, 3/18, 7/18 i 14/21), Općinski načelnik Općine Okučani raspisuje

**JAVNI POZIV**

**za dodjelu potpore male vrijednosti temeljem Programa poticanja poduzetništva na području Općine Okučani**

**1. PREDMET JAVNOG POZIVA**

Predmet javnog poziva je dodjela potpore male vrijednosti u poduzetništvu za 2022. godinu na području Općine Okučani za provedbu mjere iz Programa poduzetništva na području Općine Okučani za 2022. godinu (u daljnjem tekstu: Program).

Općina Okučani će u cilju poticanja razvoja poduzetništva subvencionirati sljedeću mjeru:

**1.1 Troškove pokretanja gospodarske aktivnosti gospodarskih subjekata** **početnika,** što uključuje nabavku opreme (nabavka novih strojeva, uređaja i opreme) čija je namjena isključivo za obavljanje pretežite/glavne djelatnosti.

Javni poziv je otvoren od dana objave do 31. listopada 2022. godine ili do iskorištenja osiguranih sredstava u Proračunu Općine Okučani za 2022. godinu.

**2. OPĆI UVJETI I KRITERIJI ZA DODJELU POTPORE**

Korisnici potpore mogu biti obrti, trgovačka društva (mala i srednja) i gospodarski subjekti koji posluju i imaju registrirano sjedište na području Općine Okučani.

Za provedbu ovog Program osigurana su sredstva u Proračunu Općine Okučani za 2022. godinu na temelju Programa poticanja poduzetništva na području Općine Okučani.

Pravo na korištenje potpore iz ovog Programa ne mogu koristiti gospodarski subjekti:

* koji obavljaju neprofitnu djelatnost (udruge, zaklade),
* nad kojima je otvoren stečajni postupak ili postupak likvidacije,
* koji imaju dospjeli dug s osnova poreza i doprinosa za mirovinsko i zdravstveno osiguranje,
* koji imaju dospjeli dug prema Općini Okučani.

**Općina Okučani dodjeljuje potporu gospodarskim subjektima početnicima koji prvi put otvaraju obrt, registriraju trgovačko društvo i upisuju u odgovarajući upisnik u 2022. godini, a koji posluju i imaju registrirano sjedište na području Općine Okučani.**

**Ukoliko je poduzeće ili obrt registrirano u 2021. godini, a početak obavljanja djelatnosti u 2022. godini isto se smatraju prihvatljivim korisnicima.**

Odluku o isplati potpore donosi Općinski načelnik na prijedlog Povjerenstva za provedbu ovog Javnog poziva.

Visina jednokratne bespovratne potpore za početak obavljanja registrirane djelatnosti može se ostvariti u iznosu od 15.000,00 kuna.

**Pravo na potporu mogu ostvariti gospodarski subjekti samo uz dostavljen dokaz o utrošku sredstava.**

**3. POSTUPAK DODJELE POTPORE I POTREBNA DOKUMENTACIJA**

Zahtjev za potporu podnosi se na Obrascu zahtjeva (ispunjen, potpisan, ovjeren pečatom) uz koji je potrebno priložiti:

* obrazac br. 1- zahtjev, (u prilogu javnog poziva)
* dokaz o registraciji – trgovačka društva : preslika važećeg rješenja o upisu u sudski registar; obrtnici- preslika izvatka iz obrtnog registra/ ili obrtnice,
* potvrdu Općine Okučani o nepostojanju duga prema Općini Okučani, ne starija od 15 dana od dana podnošenja zahtjeva,
* potvrdu Porezne uprave o nepostojanju duga prema Državnom proračunu ne starija od 30 dana od podnošenja zahtjeva,
* bjanko zadužnica na iznos dodijeljene subvencije (prije potpisivanja Ugovora o potpori),
* izjavu pod materijalnom i kaznenom odgovornošću da se protiv trgovačkog društva ili obrta, odnosno osobe ovlaštene za zastupanje trgovačkog društva ne vodi kazneni postupak i da nije pravomoćno osuđena za kaznena djela protiv gospodarstva opisana u Glavi XXIV. Kaznenog zakona Republike Hrvatske („Narodne novine“ broj 125/11, 144/12, 56/15, 61/15, 101/17, 118/18, 84/21) (Obrazac br.2. u prilogu Javnog poziva),
* izjava o korištenim potporama male vrijednosti (u prilogu javnog poziva),
* preslike računa o utrošku sredstava,
* dokumentaciju kojom se dokazuju podaci iz navedene mjere ( po potrebi će Povjerenstvo tražiti dopunu dokumentacije).

Općina Okučani i gospodarski subjekt zaključit će ugovor koji će regulirati međusobna prava i obveze.

Korisnik potpore dužan je omogućiti Općini Okučani kontrolu namjenskog utroška dobivene potpore. Ukoliko je korisnik potpore priložio neistinitu dokumentaciju, odnosno ukoliko stvarno stanje ne odgovara stanju navedenom u zahtjevu ili priloženoj dokumentaciji, dužan je dobivena sredstva vratiti u Proračun Općine Okučani ili će Općina Okučani u slučaju ne vraćenih sredstava pokrenuti postupak za povrat sredstava i naplatu bjanko zadužnice te jednostrano raskinuti Ugovor.

U svrhu provjere načina i utroška subvencioniranih sredstava Općina Okučani može izvršiti neposrednu kontrolu kroz terenski posjet gospodarskom subjektu uz prethodnu najavu.

**Gospodarski subjekt dužan je izvršiti povrat sredstava u slijedećim slučajevima:**

1. ako je priložena dokumentacija neistinita, odnosno ukoliko stvarno stanje ne odgovara stanju u zahtjevu ili priloženoj dokumentaciji,

2. ako je utvrđeno nenamjensko trošenje dodijeljenih potpora,

3. ako do kraja poslovne godine gospodarski subjekt ne dostavi Izvješće o iskorištenim sredstvima,

4. ako gospodarski subjekt promjeni sjedište izvan Općine Okučani unutar od 12 mjeseci od odobrenja potpore.

Povrat sredstava potrebno je izvršiti u roku od 15 dana od dana upućivanja zahtjeva Općine Okučani za povratom sredstava.

**4. PODNOŠENJE ZAHTJEVA**

Zahtjevi za dodjelu potpore i pripadajuća dokumentacija dostavljaju se na adresu: Općina Okučani, Trg dr. Franje Tuđmana 1, s naznakom „Zahtjev za dodjelu potpora iz Programa poticanja poduzetništva na području Općine Okučani , poštom ili osobno u Općini Okučani na istoj adresi, najkasnije do 31. listopada 2022. godine.

Zahtjevi se rješavaju prema redoslijedu prispijeća do iskorištenja sredstava planiranih u Proračunu Općine Okučani za 2022. godinu, odnosno najkasnije do datuma utvrđenog ovim javnim pozivom.

Svi obrasci nalaze se na internetskoj stranici Općine Okučani [www.okucani.hr](http://www.okucani.hr), kao prilog Javnom pozivu , a mogu se podići osobno u Jedinstvenom upravnom odjelu Općine Okučani na adresi Općina Okučani, Trg dr. Franje Tuđmana 1.

Dodatne informacije mogu se dobiti na e-mail: opcina.okucani@opcokucani.tcloud.hr ili na kontakt telefon 035/371-001.

 Općinski načelnik

 Aca Vidaković